**OBRAZLOŽENJE PRORAČUNA OPĆINE SELNICA ZA 2022. GODINU**

**I PROJEKCIJA ZA 2023. I 2024. GODINU**

Sukladno odredbi članka 37. stavak 4. Zakona o proračunu („Narodne novine“ broj 87/08, 136/12, 15/15) Općinski načelnik Općine Selnica utvrdio je dana 12. studenog 2021. godine Prijedlog Proračuna Općine Selnica za 2022. godinu s projekcijama za 2023. i 2024. godinu, te je isti uputio vijećnicima Općinskog vijeća Općine Selnica na razmatranje i donošenje. Općinsko vijeće obvezno je donijeti Proračun Općine Selnica za 2022. godinu s projekcijama za 2023. i 2024. godinu do kraja prosinca 2021. godine. Uz proračun i projekcije donosi se i Odluka o izvršenju proračuna.

Prijedlog Proračuna Općine Selnica za 2022. godinu s projekcijama za 2023. i 2024. godinu izrađen je po metodologiji propisanoj Zakonom o proračunu. Temeljem Zakona o proračunu i Pravilnika o proračunskim klasifikacijama u nastavku se obrazlaže slijedeće:

1. Prihodi proračuna – po ekonomskoj klasifikaciji
2. Rashodi proračuna – po ekonomskoj klasifikaciji
3. Račun financiranja
4. Rashodi i izdaci proračuna

* po organizacijskoj klasifikaciji
* po programskoj klasifikaciji
* po izvorima financiranja.

1. **PRIHODI PRORAČUNA OPĆINE SELNICA – PO EKONOMSKOJ KLASIFIKACIJI**

Prihodi Proračuna Općine Selnica za 2022. godinu planiraju se u iznosu od 18.556.000,00 kn što u odnosu na 2021. godinu (I. izmjene i dopune) predstavlja povećanje od 23,27% . U 2023. godini prihodi proračuna projicirani su s međugodišnjim smanjenjem od 36,66% i planirani su u iznosu od 11.753.000,00 kn. U 2024. godini prihodi i primici su projicirani s međugodišnjim povećanjem od 0,70% i planirani su u iznosu od 11.835.000,00 kn.

Ukupni proračunski prihodi sastoje se prihoda poslovanja i prihoda od prodaje nefinancijske imovine.

* 1. **Prihodi poslovanja**

Prihodi poslovanja planiraju se za 2022. godinu u iznosu od 16.477.000,00 kn, a obzirom na vrste prihoda poslovanja planiraju se:

* Prihodi od poreza u iznosu od 1.875.000,00 kn,
* Pomoći iz inozemstva i od subjekata unutar općeg proračuna u iznosu od 11.998.000,00 kn,
* Prihodi od imovine u iznosu od 1.565.300,00 kn,
* Prihodi od upravnih i administrativnih pristojbi, pristojbi po posebnim propisima i naknada u iznosu od 427.300,00 kn,
* Prihodi od prodaje proizvoda i robe te pruženih usluga i prihodi od donacija u iznosu od 600.200,00 kn,
* Prihodi od kazni, upravne mjere i ostali prihodi u iznosu od 11.200,00 kn.

Projekcija prihoda poslovanja za 2023. godinu iznosi 11.713.000,00 kn, a za 2024. godinu iznosi 11.795.000,00 kn.

* 1. **Prihodi od prodaje nefinancijske imovine**

Prihodi od prodaje nefinancijske imovine planiraju se za 2022. godinu u iznosu od 2.079.000,00 kn, a s obzirom na vrste prihoda od prodaje nefinancijske imovine planiraju se:

* Prihodi od prodaje neproizvedene dugotrajne imovine u iznosu od 2.069.000,00 kn,
* Prihodi od prodaje proizvedene dugotrajne imovine u iznosu od 10.000,00 kn.

Projekcija prihoda od prodaje nefinancijske imovine za 2023. godinu iznosi 40.000,00 kn a za 2024. godinu također iznosi 40.000,00 kn.

Prikaz planiranih prihoda po vrstama za 2021., 2022., 2023. i 2024. godinu:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **konto** | **Vrsta prihoda** | **PLAN ZA**  **2021. (I.izmjene)** | **PLAN ZA**  **2022.** | **Indeks 4/3** | **PROJEKCIJA ZA**  **2023.** | **Indeks**  **6/4** | **PROJEKCIJA ZA**  **2024.** | **Indeks**  **8/6** |
| **1** | 2 | 3 | 4 | 5 | 6 | 7 | 8 | 9 |
| **61** | Prihodi od poreza | 1.930.000,00 | 1.875.000,00 | 97,15 | 1.900.000,00 | 101,33 | 1.950.000,00 | 102,63 |
| **63** | Pomoći iz ino.i od subjekata unutar opće države | 9.691.000,00 | 11.998.000,00 | 123,81 | 7.152.000,00 | 59,61 | 7.184.000,00 | 100,45 |
| **64** | Prihodi od imovine | 706.100,00 | 1.565.300,00 | 221,68 | 1.603.900,00 | 102,47 | 1.603.900,00 | 100,00 |
| **65** | Prihodi od upr.i administrativnih pristojbi,prist.po posebnim propisima i naknada | 1.227.900,00 | 427.300,00 | 34,80 | 445.000,00 | 104,14 | 445.000,00 | 100,00 |
| **66** | Prihodi od prodaje proizvoda i robe te pruženih usluga i prihodi od donacija | 0,00 | 600.200,00 | 0,00 | 600.900,00 | 100,12 | 600.900,00 | 100,00 |
| **68** | Kazne, upravne mjere i ostali prihodi | 3.000,00 | 11.200,00 | 373,33 | 11.200,00 | 100,00 | 11.200,00 | 100,00 |
| **71** | Prihodi od prodaje neproizvedene dugotrajne imovine | 1.480.000,00 | 2.069.000,00 | 139,80 | 30.000,00 | 1,45 | 30.000,00 | 100,00 |
| **72** | Prihodi od prodaje proizvedene dugotrajne imovine | 15.000,00 | 10.000,00 | 66,67 | 10.000,00 | 100,00 | 10.000,00 | 100,00 |

**2. RASHODI PRORAČUNA OPĆINE SELNICA – PO EKONOMSKOJ KLASIFIKACIJI**

Rashodi Proračuna Općine Selnica za 2022. godinu planiraju se u iznosu od 17.174.000,00 kn, što u odnosu na 2021. godinu predstavlja povećanje od 15,94 %.

U 2023. godini rashodi i izdaci su projicirani sa smanjenjem od 38,45% u iznosu od 10.571.000,00 kn, a rashodi za 2024. godinu projicirani su s međugodišnjim povećanjem od 0,78% u iznosu od 10.653.000,00 kn.

* 1. **Rashodi poslovanja**

Rashodi poslovanja planiraju se za 2022. godinu u iznosu od 15.724.000,00 kn, a obzirom na vrste rashoda poslovanja planiraju se:

* Rashodi za zaposlene (31) u iznosu od 2.564.300,00 kn,
* Materijalni rashodi (32) u iznosu od 3.375.800,00 kn,
* Financijski rashodi (34) u iznosu od 154.500,00 kn,
* Subvencije (35) u iznosu od 220.000,00 kn,
* Pomoći dane u inozemstvo i unutar općeg proračuna (36) u iznosu od 130.700,00 kn,
* Naknade građanima i kućanstvima na temelju osiguranja i druge naknade (37) u iznosu od 319.000,00 kn,
* Ostali rashodi (38) u iznosu od 1.327.000,00 kn.
  1. **Rashodi za nabavu nefinancijske imovini**

Rashodi za nabavu nefinancijske imovine povećavaju se u 2022. godini za 13,60% u odnosu na 2021. godinu i planiraju u iznosu od 7.632.700,00 kn, a obzirom na vrste rashoda planiraju se:

* Rashodi za nabavu neproizvedene dugotrajne imovine (41) u iznosu od 50.000,00 kn,
* Rashodi za nabavu proizvedene dugotrajne imovine (42) u iznosu od 6.869.700,00 kn,
* Rashodi za dodatna ulaganja na nefinancijskoj imovini (45) u iznosu od 713.000,00 kn.

Prikaz planiranih rashoda po vrstama za 2021., 2022., 2023. i 2024. godinu

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Konto** | **Vrsta rashoda** | **PLAN ZA**  **2021.**  **(I. izmjene)** | **PLAN ZA**  **2022.** | **Indeks**  **4/3** | **PLAN ZA**  **2023.** | **Indeks**  **6/4** | **PLAN ZA**  **2024.** | **Indeks**  **8/6** |
| **1** | 2 | 3 | 4 | 5 | 6 | 7 | 8 | 9 |
| **31** | Rashodi za zaposlene | 795.300,00 | 2.564.300 | 322,43 | 2.623..000,00 | 102,29 | 2.648.000,00 | 100,43 |
| **32** | Materijalni rashodi | 3.209.600,00 | 3.375.800,00 | 105,18 | 3.323.400,00 | 98,45 | 3.330.400,00 | 100,21 |
| **34** | Financijski rashodi | 162.100,00 | 154.500,00 | 95,31 | 154.900,00 | 100,26 | 154.900,00 | 100,00 |
| **35** | Subvencije | 0,00 | 220.000,00 | 0,0 | 220.000,00 | 100,00 | 220.000,00 | 100,00 |
| **36** | Pomoći dane u inozemstvo i unutar opće države | 114.700,00 | 130.700,00 | 113,95 | 130.700,00 | 100,00 | 130.700,00 | 100,00 |
| **37** | Naknade građanima i kućanstvima | 322.000,00 | 319.000,00 | 99,07 | 320.000,00 | 100,31 | 320.000,00 | 100,00 |
| **38** | Ostali rashodi | 2.150.600,00 | 1.327.000,00 | 61,70 | 727.000,00 | 54,79 | 727.000,00 | 100,00 |
| **41** | Rashodi za nabavu neproizvedene imovine | 6.718.700,00 | 7.632.700,00 | 113,60 | 1.622.000,00 | 21,25 | 1.672.000,00 | 103,08 |
| **42** | Rashodi za nabavu proizvedene imovine | 5.642.900,00 | 6.869.700,00 | 121,74 | 1.572.000,00 | 22,88 | 1.522.000,00 | 96,82 |
| **45** | Rashodi za dodatna ulaganja na nefinancijskoj imovini | 1.025.800,00 | 713.000,00 | 69,51 | 50.000,00 | 7,01 | 150.000,00 | 300,00 |

1. **RAČUN FINANCIRANJA**

**3.1. Primici od financijske imovine i zaduživanja**

Primici od financijske imovine i zaduživanja planiraju se za 2022. godinu u iznosu od 18.000,00 kn, a s obzirom na vrste primitaka od financijske imovine i zaduživanja planiraju se:

* Primljeni povrati glavnica danih zajmova i depozita u iznosu od 18.000,00 kn,

Projekcija primitaka od financijske imovine i zaduživanja za 2023. godinu iznosi 18.000,00 kn a za 2024. godinu također iznosi 18.000,00 kn.

3.2. Izdaci za financijsku imovinu i otplate zajmova planiraju se za 2022. godinu u iznosu od 1.450.000,00 kn, a s obzirom na vrstu izdataka planiraju se:

* Izdaci za otplatu glavnice primljenih kredita i zajmova u iznosu od 1.450.000,00 kn

Projekcija izdataka za financijsku imovinu i otplate zajmova za 2023. godinu iznosi 1.450.000,00 kn, a za 2024. godinu također 1.450.000,00 kn.

1. **RASHODI I IZDACI PRORAČUNA**

**4.1. Rashodi i izdaci proračuna po organizacijskoj klasifikaciji**

Organizacijska struktura proračuna prikazuje raspored sredstava planiranih u Proračunu po razdjelima, glavama i proračunskim korisnicima.

Organizacijska struktura Proračuna Općine Selnica za razdoblje 2022.-2024. Izrađena je na temelju Odluke o ustrojstvu i djelokrugu Jedinstvenog upravnog odjela Općine Selnica i Pravilnika o proračunskim klasifikacijama te ima:

RAZDJEL 001 OPĆINA SELNICA

GLAVA 00101 JEDINSTVENI UPRAVNI ODJEL OPĆINE SELNICA

KORISNIK 00101 JEDINSTVENI UPRAVNI ODJEL OPĆINE SELNICA

GLAVA 00102 DJEČJI VRTIĆ SELNIČKI ZVONČIĆI

KORISNIK 00102 DJEČJI VRTIĆ SELNIKČKI ZVONČIĆI

**4.2**. **Rashodi i izdaci proračuna po programskoj klasifikaciji**

**Program 1001 JAVNA UPRAVA I ADMINISTRACIJA**

**Opis i cilj programa**: Program obuhvaća aktivnosti koje omogućuju obavljanje poslova Općinskog vijeća, njegovih radnih tijela, poslova načelnika, te poslova vezanih za rad političkih stranaka. Program obuhvaća aktivnosti za redovno financiranje prava iz radnog odnosa za sve službenike i namještenike općinske uprave, sredstva za podmirivanje materijalnih rashoda, financijskih rashoda, rashoda za usluge i ostalih rashoda. Program obuhvaća i aktivnosti za tekuće i investicijsko održavanje mjesnog groblja i Doma kulture u Selnici.

Osnovni cilj programa je razvoj ljudskih potencijala, a posebni ciljevi su osiguranje uvjeta za rad općinskih tijela, osiguravanje nesmetanog obavljanja poslova općinske uprave, a radi zadovoljavanja potreba mještana u okviru zakonom utvrđenih zadaća koje obavlja jedinica lokalne samouprave.

**Sredstva za realizaciju programa**: u 2022. godini sredstva za realizaciju ovog programa planiraju se u iznosu od 2.820.900,00 kn, u 2023. godini u iznosu od 2.860.500,00 kn i u 2024. godini u iznosu od 2.825.500,00 kn.

Program 1001 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024** |
| A100101 | Poslovanje Općinskog vijeća i Općinskog načelnika | 136.100,00 | 137.000,00 | 137.000,00 |
| A100102 | Poslovanje Općinske uprave | 2.176.300,00 | 2.165.500,00 | 2.180.500,00 |
| A100103 | Proračunska rezerva | 30.000,00 | 30.000,00 | 30.000,00 |
| A100104 | Groblje | 272.800,00 | 275.000,00 | 275.000,00 |
| A100105 | Javni radovi - HZZZ | 58.000,00 | 58.000,00 | 58.000,00 |
| A100106 | Kultura | 35.000,00 | 87.000,00 | 37.000,00 |
| A100107 | Komunalne usluge | 104.700,00 | 100.000,00 | 100.000,00 |
| A100109 | Komunalno vozilo | 8.000,00 | 8.000,00 | 8.000,00 |

**Program 1002 PROGRAM KREDITNOG ZADUŽENJA**

**Opis i cilj programa**: Program je usmjeren na podmirenje obveza po kreditima za kapitalne projekte. Cilj programa je osigurati predfinanciranje projekata koji se financiraju iz fondova EU.

**Sredstva za realizaciju programa**: u 2022. godini sredstva za realizaciju programa iznose 1.350.000,00 kn za plaćanje dijela glavnice i kamata po dugoročnom kreditu za izgradnju dječjeg vrtića i za otplatu robnog zajma Geodetskom zavodu d.d. Split za izradu novog katastra nekretnina za dijelove k.o. Selnica i k.o. Zebanec. U 2023. godini sredstva za realizaciju programa planiraju se u iznosu od 1.350.000,00 kn, a u 2024. godini u iznosu od 1.350.000,00 kn.

Program 1002 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A100201 | Otplata dugoročnog kredita za izgradnju dječjeg vrtića - PBZ | 580.000,00 | 580.000,00 | 580.000,00 |
| A100202 | Otplata robnog zajma – Geodetski zavod Split | 770.000,00 | 770.000,00 | 770.000,00 |

**Program 1003 PROSTORNO UREĐENJE I UNAPREĐENJE STANOVANJA**

**Opis i cilj programa**: Program je usmjeren na stvaranje zakonskih, materijalnih i imovinsko pravnih preduvjeta za realizaciju razvojnih projekata Općine, pri čemu se koriste usluge vanjskih suradnika u području prostorno planskog planiranja, projektiranja i pripreme projekata. Cilj programa je izrada prostorno planske dokumentacije, sređivanje imovinsko pravnih odnosa, izrada projektne dokumentacije, ishođenje potrebnih dozvola sukladno Zakonu o gradnji, te priprema kvalitetnih projekata pogodnih za financiranje iz različitih izvora.

**Sredstva za realizaciju programa** u 2022. godini iznose 110.000,00 kn za izradu dokumentacije, u 2023. godini planira se iznos od 40.000,00 kn i u 2024. godini također iznos od 40.000,00 kn.

Program 1003 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2023.** |
| A100301 | Izrada dokumentacije | 110.000,00 | 40.000,00 | 40.000,00 |

**Program 1004 ODRŽAVANJE I GRADNJA KOMUNALNE INFRASTRUKTURE**

**Opis i cilj programa**: Program obuhvaća aktivnosti tekućeg održavanja javne rasvjete, javnih prometnih i zelenih površina i nerazvrstanih cesta. Program je usmjeren i na investicijske zahvate na javnim površinama, javnoj rasvjeti, uređenju groblja. Osnovni cilj programa je održavanje funkcionalnosti postojeće komunalne infrastrukture kroz redovito održavanje, hitne intervencije ili pojačano održavanje, te gradnja nove komunalne infrastrukture radi zadovoljenja potreba mještana u smislu osiguranja adekvatne prometne, javne i komunalne infrastrukture, koja će stvoriti jednake životne uvjete stanovnika na području općine.

**Sredstva za realizaciju programa** u 2022. godini planiraju se u iznosu 2.296.600,00 kn, u 2023. godini u iznosu od 1.384.000,00 kn, a u 2024. godini u iznosu od 1.541.000,00 kn.

Program 1004 obuhvaća sljedeće aktivnosti i projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A100401 | Mjesni odbor Selnica | 230.500,00 | 231.000,00 | 235.000,00 |
| A100402 | Mjesni odbor Donji  Koncovčak | 142.000,00 | 145.000,00 | 145.000,00 |
| A100403 | Mjesni odbor Zaveščak | 278.500,00 | 129.000,00 | 130.000,00 |
| A100404 | Mjesni odbor Bukovec | 119.500,00 | 120.000,00 | 122.000,00 |
| A100405 | Mjesni odbor Praporčan | 112.500,00 | 113.000,00 | 113.000,00 |
| A100406 | Mjesni odbor  Merhatovec | 120.200,00 | 121.000,00 | 271.000,00 |
| A100407 | Mjesni odbor Zebanec | 238.500,00 | 220.000,00 | 220.000,00 |
| A100408 | Mjesni odbor Plešivica | 69.900,00 | 70.000,00 | 70.000,00 |
| K100415 | Izgradnja Sportsko-rekreacijskog centra Mehatovec | 0,00 | 100.000,00 | 100.000,00 |
| K100420 | Izgradnja zgrade stambeno društvene namjene s poslovnim sadržajima u Selnici | 500.000,00 | 0,00 | 0,00 |
| K100422 | Izgradnja dječjeg igrališta u Zebanec Selu | 350.000,00 | 0,00 | 0,00 |
| T100404 | Izgradnja javne rasvjete | 80.000,00 | 80.000,00 | 40.000,00 |
| T100441 | Proširenje groblja u Selnici | 55.000,00 | 55.000,00 | 55.000,00 |

**Program 1005 RAZVOJ I UPRAVLJANJE SUSTAVA VODOOPSKRBE, ODVODNJE I ZAŠTITE VODA**

**Opis i cilj programa**: Programom se osiguravaju financijska sredstva potrebna za sufinanciranje rekonstrukcije i izgradnje vodoopskrbne mreže i sufinanciranje izgradnje sustava za odvodnju i pročišćavanje otpadnih voda. Cilj programa je unapređenje kvalitete života na području općine.

**Sredstva za realizaciju programa** u 2022. godini planirana su u iznosu od 835.000,00 kn, u 2023. godini u iznosu od 215.000,00 kn, a u 2024. godini u iznosu od 215.000,00 kn.

Program 1005 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| K100501 | Izgradnja vodovoda | 215.000,00 | 215.000,00 | 215.000,00 |
| K100502 | Izgradnja kanalizacije | 620.000,00 | 0,00 | 0,00 |

**Program 1006 JAČANJE GOSPODARSTVA**

**Opis i cilj programa**: Programom se nastoje stvoriti preduvjeti za razvoj gospodarstva. Programom se osiguravaju financijska sredstva potrebna za izgradnju komunalne infrastrukture u gospodarskoj zoni. Cilj programa je razvoj malog i srednjeg poduzetništva na našem području.

**Sredstva za realizaciju programa** u 2022. godini planiraju se u iznosu od 150.000,00 kn, u 2023. godini u iznosu od 100.000,00 kn i u 2024. godini također u iznosu od 100.000,00 kn.

Program 1006 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| K100601 | Izgradnja komunalne  infrastrukture u  Gospodarskoj zoni  Selnica | 150.000,00 | 100.000,00 | 100.000,00 |

**Program 1007 POTICANJE RAZVOJA TURIZMA**

**Opis i cilj programa**: Programom se nastoje stvoriti preduvjeti za pokretanje razvoja turizma na našem području. Cilj programa je razvoj turizma i priprema projekata koji će biti aplicirani na natječaje za dobivanje sredstava iz strukturnih fondova, a sve sa svrhom iskorištenja osnovnih resursa prirodne i kulturne baštine kako bi Općina Selnica postala prepoznatljiva i atraktivna turistička destinacija.

**Sredstva za realizaciju programa** u 2022. godini planirana su u iznosu od 2..400.000,00 kn, u 2023. godini u iznosu od 500.000,00 kn i u 2024. godini također u iznosu od 500.000,00 kn.

Program 1007 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| K100702 | Spomen park nafte u Selnici | 100.000,00 | 100.000,00 | 100.000,00 |
| K100703 | Kamp Selnica | 450.000,00 | 400.000,00 | 400.000,00 |
| K100704 | Izgradnja Sportsko  rekreacijskog centra  Selnica | 200.000,00 | 0,00 | 0,00 |
| K100705 | Spomen park „Pikač“  Selnica | 1.650.000,00 | 0,00 | 0,00 |

**Program 1008 ZAŠTITA, OČUVANJE I UNAPREĐENJE ZDRAVLJA**

**Opis i cilj programa**: Program je usmjeren na aktivnosti u cilju osiguranja boljih zdravstvenih usluga za naše mještane, pa se sufinancira hitna medicina i svakodnevno provođenje laboratorijskih pretraga u Murskom Središću, te aktivnosti usmjerene ka zbrinjavanju napuštenih ili uginulih životinja, te provođenje postupaka deratizacije javnih i stambenih prostora. Osnovni cilj programa je unapređenje kvalitete života stanovništva na našem području i očuvanje okoliša.

**Sredstva za provođenje programa** u 2022. godini planirana su u iznosu od 83.000,00 kn, u 2023. godini u iznosu od 83.000,00 kn i u 2024. godini također u iznosu od 83.000,00 kn

Program 1008 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022** | **Plan za 2023.** | **Plan za 2024.** |
| A100801 | Zdravstvene i  veterinarske usluge | 83.000,00 | 83.000,00 | 83.000,00 |

**Program 1009 ZAŠTITA OKOLIŠA**

**Opis i cilj programa**: Program je usmjeren na aktivnosti u cilju zaštite okoliša radi osiguranja boljih životnih uvjeta za naše mještane, pa se provodi edukacija korisnika za bolje gospodarenje otpadom i provode aktivnosti za zbrinjavanje opasnog otpada koji uključuje azbest. Osnovni cilj programa je unapređenje kvalitete života stanovništva na našem području i očuvanje okoliša kao prirodnog dobra.

**Sredstva za provođenje programa** u 2022. godini planirana su u iznosu od 20.000,00 kn, u 2023. godini u iznosu od 20.000,00 kn i u 2024. godini također u iznosu od 20.000,00 kn

Program 1009 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022** | **Plan za 2023.** | **Plan za 2024.** |
| A100903 | Gospodarenje otpadom – edukacija korisnika | 10.000,00 | 10.000,00 | 10.000,00 |
| A100904 | Zbrinjavanje opasnog otpada koji uključuje azbest | 10.000,00 | 10.000,00 | 10.000,00 |

**Program 1010 PREDŠKOLSKI ODGOJ**

**Opis i cilj programa**: Program je usmjeren na zadovoljavanje potreba za predškolskim odgojem djece. Osnovni cilj programa je razvoj ljudskih potencijala. Posebni ciljevi programa su uključivanje što većeg broja djece u organizirane programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Sredstva za provođenje programa** u 2022. godini planiraju se u iznosu od 245.000,00 kn, u 2023. godini u iznosu od 245.000,00 kn i u 2024. godini također u iznosu od 245.000,00 kn.

Program 1010 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001001 | Sufinanciranje boravka u vrtiću | 245.000,00 | 245.000,00 | 245.000,00 |

**Program 1011 OSNOVNO I SREDNJOŠKOLSKO OBRAZOVANJE**

**Opis i cilj programa**: Programom se želi pružiti podrška školi u provođenju projekata, te djeci i mladima u pohađanju osnovnoškolskih i srednjoškolskih obrazovnih programa. Osnovni cilj programa je razvoj ljudskih potencijala. Posebni ciljevi programa su osiguranje dijela financijskih sredstava za realizaciju projekata škole usmjerenih na razvoj i unapređenje odgoja i obrazovanja, osiguranje sredstava za sufinanciranje prijevoza učenika osnovne škole, sufinanciranje nabave udžbenika, te osiguranje dijela sredstava za financiranje poboljšanja materijalno tehničkih uvjeta u osnovnoj školi.

**Sredstva za realizaciju programa** u 2022. godini planirana su u iznosu od 37.000,00 kn, u 2023. godini u iznosu od 37.000,00 kn i u 2024. godini također u iznosu od 37.000,00 kn.

Program 1011 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001101 | Osnovno obrazovanje | 37.000,00 | 37.000,00 | 37.000,00 |

**Program 1012 VISOKO OBRAZOVANJE**

**Opis i cilj programa**: Programom se želi pružiti podrška studentima u pohađanju visokoškolskih obrazovnih programa. Osnovni cilj programa je razvoj ljudskih potencijala. Posebni cilj programa je osiguranje financijskih sredstava za stipendiranje studenata s područja Općine Selnica.

**Sredstva za realizaciju programa** u 2022. godini planirana su u iznosu od 160.000,00 kn, u 2023. godini u iznosu od 160.000,00 kn i u 2024. godini također u iznosu od 160.000,00 kn.

Program 1012 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001201 | Stipendije | 160.000,00 | 160.000,00 | 160.000,00 |

**Program 1013 ORGANIZIRANJE I PROVOĐENJE ZAŠTITE I SPAŠAVANJA**

**Opis i cilj programa**: Program obuhvaća aktivnosti u području vatrogastva, civilne zaštite i spašavanja i to aktivnosti DVD-a Selnica, stožera zaštite i spašavanja, zapovjedništva civilne zaštite, postrojbi civilne zaštite, te aktivnosti Gorske službe spašavanja i Hrvatskog crvenog križa. Osnovni cilj programa je unapređenje kvalitete života. Posebni cilj programa je daljnje razvijanje sustava zaštite i spašavanja i poboljšanje uvjeta rada DVD-a Selnica, Gorske službe spašavanja i Hrvatskog crvenog križa.

**Sredstva za realizaciju programa** u 2022. godini planirana su u iznosu od 331.700,00 kn, u 2023. godini u iznosu od 331.700,00 kn i u 2024. godini također u iznosu od 331.700,00 kn.

Program 1013 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001301 | Vatrogastvo | 261.700,00 | 261.700,00 | 261.700,00 |
| A1001302 | Civilna zaštita | 30.000,00 | 30.000,00 | 30.000,00 |
| A101303 | Crveni križ | 40.000,00 | 40.000,00 | 40.000,00 |

**Program 1014 RAZVOJ SPORTA I REKREACIJE**

**Opis i cilj programa**: Programom se osiguravaju financijska sredstva za zadovoljavanje javnih potreba u sportu, za financiranje sportskih društava na području Općine Selnica. Osnovni cilj programa je stvaranje poticajnog okruženja za razvoj sporta na području Općine Selnica. Poseban cilj programa je poboljšanje razine kvalitete sporta na našem području i uključivanje što većeg broja djece i mladih u sport.

**Sredstva za realizaciju programa** u 2022. godini planirana su u iznosu od 100.000,00 kn, u 2023. godini u iznosu od 100.000,00 kn i u 2024. godini također u iznosu od 100.000,00 kn, a dodjeljuju se sportskim društvima na temelju javnog natječaja.

Program 1014 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001401 | Donacije sportskim  društvima | 100.000,00 | 100.000,00 | 100.000,00 |

**Program 1015 RAZVOJ CIVILNOG DRUŠTVA**

**Opis i cilj programa**: Programom se potiče razvoj civilnog društva na lokalnoj razini. Cilj programa je stvaranje poticajnog okruženja za razvoj civilnog društva. Organizacije civilnog društva provode programe, projekte i aktivnosti koje unapređuju kvalitetu života građana lokalne zajednice.

**Sredstva za realizaciju programa** u 2022. godini planirana su u iznosu od 152.400,00 kn, u 2023. godini u iznosu od 152.400,00 kn, te u 2024. godini također u iznosu od 152.400,00 kn, a dodjeljuju se organizacijama civilnog društva temeljem javnog natječaja.

Program 1015 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001501 | Donacije ostalim  udrugama | 120.000,00 | 120.000,00 | 120.000,00 |
| A101502 | Vjerske zajednice | 32.400,00 | 32.400,00 | 32.400,00 |

**Program 1016 SOCIJALNA SKRB**

**Opis i cilj programa**: Program se provodi radi osiguranja pomoći za socijalno najugroženije i najranjivije skupine mještana. Program podrazumijeva pružanje pomoći socijalno ugroženim mještanima, a u svrhu podmirenja troškova stanovanja, pomoći za nabavu ogrijeva, pomoći za sufinanciranje troškova edukacijsko-rehabilitacijskih programa za djecu, pomoći za opremu novorođenčadi, pomoći umirovljenicima s najnižim mirovinama povodom božićnih i uskrsnih blagdana. Opći cilj programa je poboljšanje kvalitete života i podizanje životnog standarda mještana, a posebni cilj programa je zadovoljenje osnovnih životnih potreba socijalno ugroženih osoba, te osoba koje zbog zdravstvenih razloga ili životne dobi nisu u mogućnosti brinuti se sami o sebi, a ista prava ne ostvaruju po drugoj osnovi.

**Sredstva za realizaciju programa** u 2022. godini planirana su u iznosu 159.000,00 kn, u 2023. godini u iznosu od 160.000,00 kn i u 2024. godini također u iznosu od 160.000,00 kn.

Program 1016 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001601 | Naknade građanima i  kućanstvima | 159.000,00 | 160.000,00 | 160.000,00 |

**Program 1017 RAZVOJ I SIGURNOST PROMETA**

**Opis i cilj programa**: Program obuhvaća aktivnosti tekućeg održavanja prometne signalizacije na javnim prometnim površinama i izgradnju nerazvrstanih cesta i pješačko biciklističkih staza. Cilj programa je usmjeren stvaranju sigurnih uvjeta za odvijanje prometa na nerazvrstanim cestama.

**Sredstva za realizaciju programa** u 2022. godini planirana su u iznosu od 3.875.000,00 kn, u 2023. godini u iznosu od 772.000,00 kn i u 2024. godini u iznosu od 722.000,00 kn.

Program 1017 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A1001701 | Prometna signalizacija | 22.000,00 | 22.000,00 | 22.000,00 |
| K101701 | Sanacija Jelačićevog trga u Selnici – nakon kanalizacije (150 m) | 100.000,00 | 0,00 | 0,00 |
| K101702 | Sanacija Ulice Braće Radić u Selnici – nakon kanalizacije (460 m) | 210.000,00 | 0,00 | 0,00 |
| K101703 | Sanacija Frankopanske ulice u Selnici – nakon kanalizacije (460 m) | 200.000,00 | 0,00 | 0,00 |
| K101704 | Sanacija Ulice črna mlaka u Selnici – nakon kanalizacije (70 m) | 33.000,00 | 0,00 | 0,00 |
| K101705 | Izgradnja Vukovarske ulice u Selnici | 120.000,00 | 0,00 | 0,00 |
| K101706 | Izgradnja Ulice Vinka Kosa u Selnici | 50.000,00 | 0,00 | 0,00 |
| K101707 | Izgradnja ceste Gornji Zebanec GZ-101 (Ključarić - Zadravec) | 60.000,00 | 200.000,00 | 200.000,00 |
| K101708 | Izgradnja ceste Donji Koncovčak – Režonja | 80.000,00 | 0,00 | 0,00 |
| K101709 | Izgradnja pješačko biciklističke staze uz ŽC 2006 u Selnici | 3.000.000,00 | 0,00 | 0,00 |
| K101710 | Izgradnja pješačko biciklističke staze uz ŽC 2005 u Selnici | 0,00 | 150.000,00 | 100.000,00 |
| K101711 | Izgradnja ceste u Donjem Koncovčaku – vikend naselje (DK-100) | 0,00 | 200.000,00 | 200.000,00 |
| K101712 | Izgradnja ceste Bijeli pil – lijevi krak (ZA-100) | 0,00 | 200.000,00 | 200.000,00 |

**Program 1018 DJEČJI VRTIĆ SELNIČKI ZVONČIĆI**

**Opis i cilj programa**: Program je usmjeren na zadovoljavanje potreba za predškolskim odgojem djece. Osnovni cilj programa je razvoj ljudskih potencijala. Posebni ciljevi programa su uključivanje što većeg broja djece u organizirane programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Sredstva za provođenje programa** u 2022. godini planiraju se u iznosu od 2.048.400,00 kn, u 2023. godini u iznosu od 2.060.400,00 kn i u 2024. godini u iznosu od 2.070.400,00 kn.

Program 1018 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/**  **Projekt** | **Naziv** | **Plan za 2022.** | **Plan za 2023.** | **Plan za 2024.** |
| A101801 | Predškolski odgoj – redovna djelatnost | 2.048.400,00 | 2.060.400,00 | 2.070.400,00 |

* 1. **Rashodi i izdaci prema izvorima financiranja**

Uz ekonomsku, organizacijsku i programsku klasifikaciju, klasifikacija po izvorima financiranja uvedena je u sustav proračuna jedinica lokalne i područne (regionalne) samouprave, kako bi se osiguralo praćenje korištenja sredstava ostvarenih iz različitih izvora prihoda. Za svaki od prihoda određeno je uz koji se od izvora financiranja veže, a rashodi se izvršavaju s obzirom na plan i ostvarenje prihoda prema izvorima.

Izvori financiranja su skupine prihoda i primitaka iz kojih se podmiruju rashodi i izdaci određene vrste i utvrđene namjene.

Izvori financiranja Općine Selnica jesu: opći prihodi i primici, vlastiti prihodi, prihodi za posebne namjene, pomoći, donacije, prihodi od nefinancijske imovine i namjenski primici od zaduživanja.

JEDINSTVENI UPRAVNI ODJEL OPĆINE SELNICA